32011R0577
L 159/69
SLUŽBENI LIST EUROPSKE UNIJE
16.06.2011.
PROVEDBENA UREDBA KOMISIJE (EU) br. 577/2011
od 16. lipnja 2011.
o 149. izmjeni Uredbe Vijeća (EZ) br. 881/2002 određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. točku (a) i članak 7.a stavak 5.,
budući da:
(1)
Prilog I. Uredbi (EZ) br. 881/2002 navodi popis osoba, skupina i subjekata na koje se primjenjuje zamrzavanje financijskih sredstava i gospodarskih izvora sukladno toj Uredbi.
(2)
Odbor za sankcije Vijeća sigurnosti Ujedinjenih naroda 26. svibnja 2011. odlučio je izbrisati dvije osobe s popisa osoba, skupina i subjekata na koje se treba primijeniti zamrzavanje sredstava i gospodarskih izvora te je 12. svibnja izmijenio sedamdeset unosa na popisu.
(3)
Nadalje, trebalo bi izbrisati jedan unos slijedom odluke Odbora za sankcije od 20. travnja 2011. o izmjeni tri unosa s njegovog popisa osoba, skupina i subjekata na koje treba primijeniti zamrzavanje sredstava i gospodarskih izvora. Komisija je donijela Uredbu (EU) br. 480/2011 (2) kako bi stupila na snagu odluka Odbora za sankcije od 20. travnja 2011. Međutim, izmjenu unosa „Benevolence International Foundation” trebalo bi dopuniti brisanjem odvojenog unosa „Stichting Benevolence International Nederland” iz Priloga I. Uredbi (EZ) br. 881/2002.
(4)
Prilog I. Uredbi (EZ) br. 881/2002 trebalo bi, stoga, sukladno tome ažurirati,
DONIJELA JE OVU UREDBU:
Članak 1.
Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. lipnja 2011.